ଭାସ୍କର ଚନ୍ଦ୍ର ମହାପାତ୍ର

ଭାସ୍କର ଚନ୍ଦ୍ର ମହାପାତ୍ର (ଜନ୍ମ: ୨ ଜାନୁଆରୀ ୧୯୫୭) ଜଣେ ଓଡ଼ିଆ ଲେଖକ ତଥା ନାଟ୍ୟକାର, ଯିଏକି ୨୦୦୫ ମସିହାରେ ତାଙ୍କ ରଚିତ ପୁସ୍ତକ ପକ୍ଷୀ ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ ।
ସଂକ୍ଷିପ୍ତ ଜୀବନୀ
ଭାସ୍କର ଚନ୍ଦ୍ର ଏକାଧାରରେ ଜଣେ ନାଟ୍ୟକାର, ଅଭିନେତା, ନିର୍ଦ୍ଦେଶକ, ସଂଗଠକ, ଶିକ୍ଷକ ଓ ଆକାଶବାଣୀର ସ୍ବୀକୃତିପ୍ରାପ୍ତ ଗୀତିକାର । ସେ ସଂସ୍କୃତରେ ସ୍ନାତକୋତ୍ତର ଶିକ୍ଷା ପ୍ରାପ୍ତ ହୋଇ ଶିକ୍ଷକତା ବୃତ୍ତିରୁ ଅବସରପ୍ରାପ୍ତ । ପିତା ମହେନ୍ଦ୍ର ମହାପାତ୍ର ଥିଲେ ଜଣେ ସଂକୀର୍ତ୍ତନ ଗାୟକ ଯାହାଙ୍କ ପ୍ରଭାବରେ ସେ ନାଟ୍ୟ ରଚନା ଓ ଅଭିନୟ ପ୍ରତି ଆକର୍ଷିତ ହେଲେ । ତାଙ୍କ ରଚିତ ପ୍ରଥମ ନାଟକ ଥିଲା 'ଶକୁନି' ଯାହା ତାଙ୍କରି ନିର୍ଦ୍ଦେଶନାରେ ଅଭିନୀତ ହୋଇଥିଲା । ସେଥିରେ ସେ ନାମ ନାୟକ ଶକୁନି ଚରିତ୍ରରେ ଅଭିନୟ ମଧ୍ୟ କରିଥିଲେ । ୧୯୭୫ରୁ ଏଯାବତ୍ ଦୀର୍ଘ ଅର୍ଦ୍ଧଶତାବ୍ଦୀ ମଧ୍ୟରେ ତାଙ୍କ ଲେଖନୀରୁ ସୃଷ୍ଟି ହୋଇଛି ୪୦ରୁ ଉର୍ଦ୍ଧ୍ୱ ଶିଶୁନାଟକ, ୪୨ଟି ପୂର୍ଣ୍ଣାଙ୍ଗ ନାଟକ, ୪ଟି ପଥପ୍ରାନ୍ତ ନାଟକ, ୨୦ଟି ଏକାଙ୍କିକା, ୪ଟି ଗୀତିନାଟ୍ୟ । ସେଥିମଧ୍ୟରୁ ୧୬ଟି ନାଟକ ଦୂରଦର୍ଶନରୁ ପ୍ରସାରିତ । ଶିଶୁନାଟକମାନ ଏନସିଇଆରଟି, ନୁଆଦିଲ୍ଲୀ ଦ୍ୱାରା ଆୟୋଜିତ ଜାତୀୟ ରୋଲ୍ ପ୍ଲେ ମହୋତ୍ସବରେ ପୁରସ୍କୃତ । ପୁନଶ୍ଚ କଣ୍ଢେଇ, ଘାସଫୁଲ, କନ୍ହାଇରେ ଫେରିଆ, ଛେଳି, ଖସଡ଼ା ବାଟ ଆଦି ଶିଶୁନାଟକ ରାଜ୍ୟସ୍ତରୀୟ ଶିଶୁନାଟକ ମହୋତ୍ସବ ଦ୍ୱାରା ପୁରସ୍କୃତ । ତାଙ୍କ ରଚିତ 'ଆମେ ଧରଣୀବୁକୁର ଶିଶୁ' ଏକାଙ୍କିକା ସପ୍ତମ ଶ୍ରେଣୀ ପାଠ୍ୟପୁସ୍ତକ ସାହିତ୍ୟ ସୋପାନରେ ସ୍ଥାନୀତ ।https://dharitriepaper.in/edition/18058/chhutidina/page/6 ନାଟ୍ୟ ରଚନା ପାଇଁ ସେ ଓଡ଼ିଶା ସାହିତ୍ୟ ଏକାଡ଼େମୀ ପୁରସ୍କାର ଓ ଶିକ୍ଷକତା ନିମନ୍ତେ ସେ ରାଜ୍ୟପାଳ ପୁରସ୍କାରରେ ସମ୍ମାନୀତ । 

 ରଚନାବଳୀ 
 ଶିଶୁନାଟକ 
 ଭଙ୍ଗା କଣ୍ଢେଇ ଓ ଅନ୍ୟାନ୍ୟ (୫ଟି ନାଟକ)
 ଘାସଫୁଲ
 କନ୍ହାଇରେ ଫେରିଆ
 ବଣମଲ୍ଲୀ
 ବ୍ୟବଧାନ
 ଜନନୀ ଜନମ ଭୂଇଁ ଏଇ ଆମ ଗାଆଁ
 ଆମେ ବିଜ୍ଞାନ ଯୁଗର ଝିଅ ଓ ଅନ୍ୟାନ୍ୟ (୪ଟି ବଜ୍ଞାନ ନାଟକ)
 ସାମନ୍ତ ଚନ୍ଦ୍ରଶେଖର ଓ ଅନ୍ୟାନ୍ୟ (୮ଟି ନାଟକ)
 ଏକାଙ୍କ ନାଟକ 
 ପଥର
 ବାକ୍ସ
 ଚଷମା
 ପରମ୍ପରା
 ଶିକ୍ଷା ସମ୍ବନ୍ଧୀୟ 
 ପ୍ରୟୋଗାତ୍ମକ ବ୍ୟାକରଣମ୍
 ଗୀତି କବିତା 
 ପୁଷ୍ପାଞ୍ଜଳି
ପୂର୍ଣ୍ଣାଙ୍ଗ ନାଟକ
 ବାସ୍ତବ ଓ ଝଡ଼
 ସ୍ମୃତିବିସ୍ମୃତି
 ଅଙ୍ଗାର
 ନିସ୍ତବ୍ଧ ସାହାନାଇ
 ନିଶୀଥ ସୂର୍ଯ୍ୟ
 ଅପଦାର୍ଥ ଓ ହୋଟେଲ ଗଙ୍ଗା
 ସମ୍ପର୍କ ଓ କଣ୍ଢେଇ
 ଅଭିଯାନ
 ପକ୍ଷୀ
 ଶେଷ ଇଚ୍ଛା
 ସ୍ତିମିତ ଗୋଧୂଳି
 ଯେ ଧାରା ବହେ ନିରନ୍ତର
 ମୁଁ ବିଜୁ ପଟ୍ଟନାୟକ କହୁଛି
 ସମ୍ମାନ ଓ ପୁରସ୍କାର 
 ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର (ନାଟକ ଏକାଙ୍କିକା) -  ୨୦୦୫
 ବିଦ୍ୟାଳୟ ଓ ଗଣଶିକ୍ଷା ବିଭାଗ ସାଂସ୍କୃତିକ ସଂସଦ ସମ୍ମାନ - ୨୦୦୩
 ଓଡ଼ିଶା ସଂଗୀତ ନାଟକ ଏକାଡ଼େମୀ ପୁରସ୍କାର
 ଆଧାର 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୫୭ ଜନ୍ମ
ଶ୍ରେଣୀ:ବାଲେଶ୍ୱର ଜିଲ୍ଲାର ଲୋକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ନାଟ୍ୟକାର
ଶ୍ରେଣୀ:ଓଡ଼ିଶା ସଂଗୀତ ନାଟକ ଏକାଡ଼େମୀ ପୁରସ୍କାର ସମ୍ମାନିତ